Ghosted

Ghosted – 2023-yilda Dekster Fletcher rejissyorligida suratga olingan, Rhett Reese, Paul Wernick, Chris McKenna va Erik Sommerslar tomonidan yozilgan Reese va Wernick hikoyasidan olingan AQSh romantik sarguzashtli komediya filmi. Filmda bosh rollarni Chris Evans va Ana de Armas ijro etishgan.

Apple Studios va Skydance media tomonidan suratga olingan ushbu film Apple TV+ tomonidan 2023-yil 21-aprel kuni ekranlarga chiqarildi. Tanqidchilar tomonidan salbiy fikrlar olishiga qaramay, u Apple TV + ning eng koʻp koʻrilgan filmlaridan biri boʻldi.

Syujeti 
Vashingtondagi fermerlar bozorida Sadie sotuvchi Cole bilan tanishib qoladi. Ular Sadiening uyida kechasi birga vaqt oʻtkazishadi va Cole uyga qaytib, Sadiega xabar yozadi. Ammo uning yozgan xabarlari javobsiz qoladi. Oradan vaqt oʻtib Cole Sadieni Londonga ketganidan xabar topadi va uni hayron qoldirish uchun uning yoniga borishga qaror qiladi.

Londonda Cole „Taxman“ deb ataluvchi qurol savdogarlari tomonidan Pokistonga oʻgʻirlab ketiladi. Ular Coleni Markaziy razvedka boshqarmasining maxfiy josusi deb oʻylab, hasharotlar bilan azob chektirib, maxfiy kodni olishga urinishayotganda Sadie uni qutqaradi.

Qoʻshni shaharga yetib borganda, Cole va Sadie bir-biriga yolgʻon gapirganlari haqida bahslashadilar, soʻng Sadiening eski hamkori va sobiq sevgilisi Markoning oldiga borishadi. Sadie Colega aslida u Markaziy razvedka boshqarmasining maxfiy josusi ekanligini, unga munosabatlar emas, berilgan topshiriqlar muhimroq ekanligini aytadi. Leveque (Aztec kodini qidirayotgan jinoyatchi) ularni topib boradi. Marko oʻladi, Sadie bilan Cole qoʻchichga ulgurib qolishadi.

Cole Sadiega ushbu topshiriqni bajarishda yordam berishga qaror qilganini aytadi. Ular puxta reja tuzib, Levequeni oʻldirishadi va Aztecni saqlab qolishadi. Bu ishda Cole oxirigacha Sadiening yonida boʻladi.

Film soʻngida ular turmush qurishadi va Sadie Cole va uning oilasi bilan qishloqda yashay boshlaydi.

Rollarda

Suratga olish jarayoni 
2021-yil avgust oyida Chris Evans va Scarlett Johansson ssenaristlar Paul Wernick va Rhett Reese tomonidan Skydance Mediada Dexter Fletcher rejissyorligidagi „Ghosted“ filmida suratga tushish boʻyicha muzokaralarga kirishdilar. 2021-yilning dekabrida Johansson film rejalashtirish jarayonidagi ziddiyatlar tufayli tark etishga majbur boʻldi, bu esa uning oʻrniga Ana de Armasni tanlashiga sabab boʻldi. 2022-yil fevral oyida Adrien Brody aktyorlar tarkibiga qoʻshildi. Mike Moh, Amy Sedaris, Tim Blake Nelson va Tate Donovanlar mart oyida tarkibga qabul qilinishdi.

Asosiy suratga olish 2022-yilning fevralidan mayigacha asosan Vashingtonda Jorjiya shtatidagi Tallulah Gorge davlat bogʻidagi Tallula sharsharasi koʻlida, Shimoliy Park maydoni, Marietta, Tomas Jefferson va Jorjtaundagi 31-koʻcha oʻrtasidagi Chesapeake va Ogayo kanali, Linkoln kitob minorasi, Ford teatri va Kennedi nomidagi sahna sanʼati markazida boʻlib oʻtdi. Xayber dovoni togʻlaridagi sahnalar Nyu-Meksikada, Pokistonning Mingora shahri esa Atlantada suratga olingan.

Ekranlarga chiqarilishi 
Film ilk marotaba 2023-yil 21-aprel kuni Apple TV+ orqali namoyish etildi. Samba TV tadqiqot guruhining maʼlumotlariga koʻra, Ghosted filmi birinchi ikki kun ichida 328 500 tomoshabinni jalb qildi va bu tarixda eng koʻp koʻrilgan film sifatida tan olindi. Shuningdek film, Apple TV + tarixidagi eng koʻp koʻrilgan film debutori hisoblanadi.

Qabul qilinishi 
Rotten Tomatoes veb-saytida 118 tanqidchilarning fikrlari 25 foizi ijobiy, oʻrtacha reytingi 4,2/10 ga teng. Tekshirilgan oʻrtacha qiymatdan foydalangan Metacritic filmga 29 tanqidchiga asoslanib, 100 balldan 34 ball berdi, bu „umumiy ravishda salbiy“ fikrlarni koʻrsatadi.

BBC Online-da yozilgan maqolada Nicholas Barber „Shanba kuni kechasi hamma uyda boʻlganda Ghosted filmi butun oila birga koʻrishga rozi boʻladigan, aniqlik bilan ishlab chiqilgan takrorlanmas sahnalarga boyligini aytadi“.

Mukofotlari

Manbalar

Tashqi havolalar 

 Ghosted Apple TV+ da
 
 
Apple TV+ original filmlari
2020-yilgi Amerika filmlari
2023-yil filmlari
Komediya filmlar
Romantik filmlar
Sarguzasht filmlar